ابراہیم بینش

ابراہیم بینش (1811ء ،ڈروساؤ، بوہیمیا -1878، لندن) ایک عبرانی زبان دان اورصحافی تھے۔

 زندگی 
وہ 1811ء میں بوہیمیا میں ، ڈروساؤ ( Strážov ) میں یہودی والدین کے گھر پیدا ہوئے ۔ ابتدائی عمر سے ہی وہ اپنے ہم مذہبوں کی فلاح و بہبود میں دلچسپی رکھتے تھے۔ کچھ سال تک انھوں نے ویانا یونیورسٹی میں طب کا مطالعہ کیا، لیکن حصول سند کے مرحلہ کے آغاز سے قبل ہی اس نے اس کا مطالعہ ترک کر دیا۔

انھوں نے انگلینڈ میں سکونت کے لیے 1841ء میں آسٹریا چھوڑا، جہاں وہ بقیہ زندگی رہتے رہے۔ عبرانی سیکھنے اور یہودیت سے اظہارِ اخلاص نے انگلستان کے یہودیوں میں انھیں اعلی شہرت سے نوازا۔ وہ 1864ء سے 1869ء تک اور پھر 1875ء سے اپنی وفات تک ہفت روزہ یہودی سرگزشت کے مدیر رہے۔ انھوں نے 1870ء میں انجمنِ عبرانی ادب کے قیام اور 1871 ء میں انگریزی -یہودی انجمن قیام و فروغ میں سرگرم رہے۔ 

31 جولائی 1878ء کو ہورنسے میں ان کی وفات ہوئی ۔ 

 کام 
وہ مندرجہ ذیل کے مصنف تھے :
 1847ء موسی بن میمون کی زندگی اور تحریروں پر دو خطبات۔
 1851 ء میں عہد نامہ قدیم کا ترجمہ، جو عبرانی متن کے ساتھ شائع ہوا۔
 تورات اور ہفتاراہ، عبرانی میں اورانگریزی میں ترجمے (روڈلہائیم، 1864ء): جلد اول، پیدائش - لیوی ؛ جلد دوم، گنتی - استثناء ۔
 1863ء کالینسو کی تورات اور یوشع پر تنقید پر مضمون۔
 ’’معائنہِ یہود: موسی سے ہمارے دور تک ، یہود کے عروج و ترقی کا خاکہ‘‘، سینٹ جارج کے ہال، لندن 1874ء میں ہونے والے پانچ خطبات کا ایک سلسلہ ہے۔

بینش نے 1852ء میں ایک ابتدائی عبرانی گرامر شائع کیا اور 1863ء میں کتب مقدس کی تاریخ کا ایک عنوانی کتابچہ۔ 

 حوالہ جات 

 انتباہ

زمرہ:1811ء کی پیدائشیں
زمرہ:1878ء کی وفیات
زمرہ:انیسویں صدی کی برطانوی مرد مصنفین
زمرہ:انیسویں صدی کے برطانوی صحافی
زمرہ:انیسویں صدی کے صحافی
زمرہ:انیسویں صدی کے مترجمین
زمرہ:برطانوی یہودی
زمرہ:چیک یہودی
زمرہ:مرد صحافی
زمرہ:برطانیہ نامکمل سانچے
زمرہ:انیسویں صدی کی انگریز مرد مصنفین
زمرہ:انیسویں صدی کے انگریز مصنفین
زمرہ:انگریز یہودی